แรงซื้อหุ้นพลังงานดัน SET เปิดเช้ากระฉูด 12 จุด รับราคาน้ำมันพุ่งแรง
แรงซื้อหุ้นพลังงานดัน SET เปิดเช้ากระฉูด 12 จุด รับราคาน้ำมันพุ่งแรง โดยดัชนีตลาดหุ้นไทยเปิดที่ระดับ 1,626.54 จุด บวก 11.78 จุด หรือ 0.73% สูงสุดที่ 1,626.98 จุด ต่ำสุดที่ 1,624.81 จุด มูลค่าการซื้อขาย 1.93 พันล้านบาท
9 ก.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,626.54 จุด บวก 11.78 จุด หรือ 0.73% สูงสุดที่ 1,626.98 จุด ต่ำสุดที่ 1,624.81 จุด มูลค่าการซื้อขาย 1.93 พันล้านบาท
10 หุ้นดันดัชนีเช้านี้

ด้านนายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้รีบาวด์ขึ้นโดยได้รับปัจจัยบวกจากต่างประเทศ ทั้งตลาดหุ้นสหรัฐฯ และตลาดในยุโรปต่างปรับตัวขึ้น อีกทั้งตัวเลขการจ้างงานของสหรัฐฯยังแข็งแกร่ง และราคาน้ำมันก็ปรับตัวขึ้นด้วย ทำให้เป็นผลดีต่อตลาดหุ้นไทย
ส่วนในประเทศอัตราค่าเงินบาทเริ่มชะลอการอ่อนค่า ทำให้แรงขายของนักลงทุนต่างชาติชะลอลง อย่างไรก็ดี สัปดาห์นี้ยังต้องติดตามความคืบหน้าสงครามการค้า และตัวเลขเงินเฟ้อของสหรัฐฯ รวมถึงตัวเลขการค้าของจีน ส่วนบ้านเราก็เริ่มจะทยอยประกาศผลประกอบการของกลุ่มแบงก์ และเริ่มทยอยประกาศผลประกอบการของบริษัทฯในสหรัฐฯด้วย
พร้อมให้แนวรับ 1,595-1,600 จุด ส่วนแนวต้าน 1,625-1,630 จุด